විවෘත ආර්ථිකයට මානුෂික මුහුනුවරක් දෙන බවත්, විධායක ජනාධිපති ක‍්‍රමය අහෝසි කරන බවත් කියමින් චන්ද්‍රිකා කුමාරතුංග බලය ගද්දී එකල බොහෝ වාමාංශිකයෝ එම මැතිවරන ව්‍යාපාරය ඇතුලේ ‘විමුක්ති විභවතා’ දුටුවෝය. 2005 දී ජනතා විමුක්ති පෙරමුන උත්සාහ කළේ මහින්ද රාජපක්ෂගේ ජාතිකවාදී ව්‍යාපෘතිය සමග හවුලකට ගොස් එමගින් විවර වෙන අවකාශය තුළ තිබෙනවා යැයි එය පරිකල්පනය කළ ‘විමුක්ති විභවතා’ මතු කරගැනීමට නොවේද.විවිධ ධනේශ්වර ව්‍යාපෘති තුළ විමුක්ති විභවතා සෙවීමට ගොස් පසුගිය ඉතිහාසය තුල බොහෝ වාමාංශිකයන් සිදුකරන ලද්දේ පවතින ධනවාදී සමාජය ගැන සිය විවේචනය පසෙකට කරගැනීමය.